- Tanken opstod under mit speciale, hvor jeg studerede miljøteknologi, fortæller Rasmus Mortensen, der er direktør i Lyras A/S. - Her skulle jeg finde en alternativ måde at pasteurisere. Og det gjorde Rasmus Mortensen. Bruger UV-lys Aalborg-virksomheden, Lyras A/S, laver maskiner til fødevareindustrien. Og de har udviklet en helt ny teknologi, der skal erstatte den traditionelle måde at varmebehandle drikke- og fødevarer. - Man slipper for at varmebehandle produktet, og derved sparer man 90 procent strøm, fortæller direktøren og fortsætter: - Mælk bliver sendt gennem en centrifuge med UV-lys, der slår bakterier ihjel, og det kalder vi kold-pasteuriserering. Udiklingen har været undervejs siden 2015, da Rasmus Mortensen skrev speciale. - Der har lige skullet slåes nogle døre ind, da det er en gammel teknologi, vi erstatter Eksponentiel udvikling Den nye teknologi er allerede i brug hos blandt andre Them Mejeri. Og virksomheden tror da bestemt også, at teknologien har sin berettigelse i fremtiden. - Potentialet er at erstatte traditionel pasteuriserering, siger Rasmus Mortensen. Og virksomheden har på baggrund af den nye teknologi satset på at skalere virksomheden op på personalefronten. - Vi er gået fra at være 7 medarbejdere i januar i år til at være 34 i august. Virksomheden har i første omgang valgt at satse på nærmarkederne som Norge, hvor der geografisk ikke er så langt, men andre lande har også tilkendegivet interesse. - Især USA har tilkendegivet, at der er interesse. Vi vokser eksponentielt lige nu.

Referat:
En helt ny teknologi er ved at vinde ind - og den opstod i et speciale på Aalborg Universitet.